Document ID: /fineweb-2-swissfilter-quality_10-filterrobots/filtered/02674.jsonl.gz/6

"Discoteca" în Turgi, 31 mai 2008
"Discoteca" în Turgi, 31 mai 2008
A devenit tradiţional ca la sfârşitul lunii mai să ne întâlnim în Turgi pentru o seară de dans, muzică şi voie bună.
Anul acesta întâlnirea a avut loc sub lozinca "o seară de şuetă şi dans". Dar a fost mai mult decât atât, căci organizatorii au pregătit câteva noutăţi:
- Tombola cu obiecte donate de către membrii clubului, pentru care mulţumim încă o dată, pe această cale, tuturor celor care au contribuit cu donaţii.
- Concurs de dans pentru mici şi mari, dotat cu premii.
Programul muzical a fost susţinut de cântăreţii Valeria Stoian şi Ion Calancea, dar şi de DJ-ul nostru tradiţional, Valentin Zamfirescu. Într-o atmosferă de bună dispoziţie am petrecut câteva ore plăcute împreună.
Aducem mulţumiri doamnei Tana Zamfirescu care, ca de obicei, cu răbdare şi un zâmbet pe buze, a avut grijă de copiii noştri.
Nu în ultimul rând mulţumim membrilor care nu au precupeţit nici un efort şi au venit de departe pentru a fi alături de noi în seara acesta.
Narcisa Popescu,
Preşedinta CRB